Проект 
на Наредба за изменение и допълнение на Наредба № 18 за изграждане и опазване на зелената система на територията на община Несебър 

§1.Чл. 2 ал. 1  се  изменя  и придобива следната редакция: 
„Зелената система, по смисъла на тази Наредба обхваща всички озеленени площи на територията на община Несебър.“

§2. Чл. 17 ал. 2 т. 2 се изменя и придобива следната редакция :  
„Премахване (отсичане), преместване  на дълготрайна дървесна и храстова растителност, независимо от собствеността без разрешение от кмета на Общината и внесено обезщетение съгласно тарифа Приложение №1 към настоящата Наредба, освен  в  случаите  предвидени в   чл. 25 ал. 7 от  настоящата Наредба.“
 
§3. Чл. 23  се  изменя и придобива следната  редакция:
„Всички собственици са длъжни да следят за опасни дървета в имотите си, включително и такива, които възпрепятстват преминаването, като нарушават изискванията за достъпна среда, да ги премахват своевременно за своя сметка и по реда предвиден в настоящата Наредба.“

§4. В чл. 25 ал. 1 се правят следните изменения : 
1. ал.  1  се изменя и придобива следната  редакция: 
(1) „Премахване (отсичане),  преместване на  дълготрайна дървесна  и храстова растителност в имоти  собственост на физически или юридически лица се  допуска въз основа на подадено заявление  след издадено разрешение от кмета на общината в следните случаи : 
1.  при строителство, ремонт и реконструкция в озеленени площи по утвърдени проекти и при доказана невъзможност за запазването на дървесната и храстовата растителност. Към заявлението се прилага санитарна експертиза на предвидената за премахване растителност.
2.  при    отсичане  на клони или корени, преминаващи в съседен имот или преместване на дървета, намиращи се на по-малко от предвиденото по чл. 52 от Закона за собствеността разстояние.      
2. Създава се нова ал. 6 както следва:
(6)  „Не се изисква издаване на разрешение  от кмета на общината, а  се съставя  Констативен  протокол /КП/ със задължителни предписания от упълномощени  длъжностни лица след извършване на проверка по документи и/или   на  място  в следните случаи: 
1. При премахване на последици от природни бедствия или производствени аварии. В тези случаи  кметовете на населените места и експерт от „Защита на населението” при Общината  предприемат незабавни действия 
2. При    подкастряне  на изсъхнала дървесна и храстова растителност, застрашаваща  живота,  сигурността на гражданите, безопасността на движението, сградите, съоръженията и инженерната инфраструктура   или    собствеността на гражданите. 
3. При премахване  на опасни дървета в собствен имот, включително и такива, които възпрепятстват преминаването и нарушават изискванията за достъпна среда.“

§5.  Чл. 27 ал. 2  се изменя и придобива следната редакция:
 „След издадено  разрешение за отсичане  на  дълготрайна дървесна растителност, включително и след дадени предписания с КП  за премахване на растителност в изсъхнало състояние физическите и юридически лица дължат компенсаторно залесяване, като отсечената растителност се възстановява в удвоен размер. Компенсаторното залесяването се извършва върху общински терени в срокове и с растителност определени с КП от служители на отдел „Екология“ при Община Несебър по препоръка на общинските органи по озеленяване.
§6.Чл. 28  се  изменя и придобива следвата редакция:
„При   доказана  невъзможност за запазване на дървесната и  храстова растителност   с проектното решение в имоти, собственост на общината с цел строителство, преди издаването на разрешение за строеж, се изготвя  оценка  на  растителността подлежаща на премахване от сертифициран експерт. В тези случаи упълномощени със заповед на кмета длъжностни лица извършат премахването на растителността, след което общинските органи по озеленяване се задължават да извършат компенсаторно залесяване върху терени с обществено предназначение.“ 

§7. Чл. 31 ал. 1  се изменя и придобива следната редакция:
„Не се заплаща обезщетение при подкастряне, премахване на установена опасна дървесна растителност, в лошо фито-санитарно състояние и след  природни бедствия или производствени аварии и при    отсичане  на клони или корени, преминаващи в съседен имот или преместване на дървета, намиращи се на по-малко от предвиденото по чл.52 от Закона за собствеността разстояние.“
§8. Чл. 32 т. 5  се отменя.
§9. Чл. 35 ал. 1  се изменя и придобива следната редакция:
„За нарушенията и неспазване предписанията на контролните органи по тази наредба на физическите лица, се налага административно наказание – глоба в размер от 50 евро до 5000 евро, а на юридическите лица и едноличните търговци – имуществена санкция в размер от 250 евро до 25000 евро.“

§10.  §3 т. 3 от Допълнителните разпоредби се изменя и  придобива следната редакция:
„Информация за броя на декоративните  видове в целия имот, възрастта и жизнеността с преценка за здравословното състояние на стъблото, клоните, листната маса, симптоми на заболяване, наличие на вредители, влияние на екологичните условия на околната среда.“

§11.  към Преходните и заключителни разпоредби се създава нов § 5 и § 6  както следва: 
          § 5. Приема нов образец на приложение № 3 към чл.26 ал.1;  
          § 6. Наредбата  за изменение на Наредба № 18 за изграждане и опазване на зелената система на територията на община Несебър, приета с решение ......... от протокол № .........2026 г. влиза в сила от деня на публикуването на решението, с което е приета в сайта на Общинския съвет – Несебър.





